Sakabat
Sakabat utawa Sakabat Nabi, asal saka tembung shahabah (ash-shahaabah, <big>الصحابه</big>) yaiku wong-wong kang ngenal lan ndeleng langsung Muhammad, ngrèwangi perjuangané lan séda ing kaanan Muslim.

Dhéfinisi 
Ibnu Hajar al-Asqalani asy-Syafi'i naté medharaké:
"Ash-Shabi (sakabat) iku wong kang ketemu karo Rasulullah SAW, iman marang panjenengané lan séda sajeroning kaanan Islam"
Uga ana kang nerangake manawa shahabat yaiku wong kang tau ketemu utawa meruhi Nabi kanthi kaanan iman marang panjenengané, lan sabanjuré séda kanthi iman. Mula, tetep kagolong sakabat sapa kang banjur murtad nanging banjur lumebu Islam manèh kaya ta Syu'bah bin Qais kang murtad sawisé Nabi séda, banjur tobat lan lumebu Islam manèh ing jamane Abu Bakar.

Ora saben wong Islam kang urip ing jaman Nabi isih sugeng bisa diarani shahabat, yaiku manawa dhèwèké durung naté ketemu utawa meruhi Nabi kaya ta Raja Najasyi kang séda nalika Nabi isih sugeng lan Uwais al-Qarni kang dikabaraké déning Nabi duwé donga kang mustajab.

Racaké muslim ndhefinisèkaké para sakabat minangka wong kang ngenal Muhammad, percaya ajarané, lan séda ing kaanan Islam. Para sakabat utama kang lumrahé disebutaké nganti 50 utawa 60 asma, yaiku wong-wong kang cedhak banget karo Muhammad. Sakabat ingaran uga murid Muhammad. Déné cacahé kabèh sakabat akèh banget lan ora ana kang mangerteni cacahé pang pesthi. Nanging uga ana kang ngira-ira cacahé bisa nganti cacah watara 14.000 wong.

Idhèntifikasi marang sakabat, kalebu status lan tingkatané minangka bab kang wigati sajeroning donya Islam amarga bisa kanggo évaluasi kaabsahan sawijining hadis utawa lelaku Nabi kang diriwayataké déning para sakabat.

Ing babagan ngèlmu kadis, kabèh sakabat dihukumi tsiqah lan adil ateges kabèh riwayate para sakabat bisa ditampa lan sah (shahih) tanpa dicacat.

Sakabat kang terakhir tilar donya:

ing Mekah yaiku ‘Amir ibn Watsilah Al La’its, ing taun 110 H.

ing Medinah yaiku Muhamad ibn Robi’ah Al Anshori Al Khazraji séda rikala taun 99 H.

ing nagara Syam yaiku ing kutha Damaskus yaiku Watsilah Ibn Al Asq’ Al Laitsi séda rikala taun 86 H.

ing kutha Khims: ‘Abdullah ibn Bisri al Mazini séda taun 96 H.

ing kutha Bashrah, nagara Irak yaiku Anas bin Malik Al Anshori Al Khazraji séda rikala taun 93 H.

ing kutha Kuffah nagara Irak yaiku ‘Abdullah ibn Abi Aufa Al Aslami séda taun 87 H.

lan ing nagara Mesir yaiku ‘Abdullah ibn Haris ibn Juz Az Zubaidi ing taun 89 H.

radhiyallahu 'anhum (muga Allah paring ridha marang panjenengané sadaya).

Deleng uga: Hadis

Ganyong pirembagan 26 Juli 2012 04.17 (UTC)

Tingkatan Sakabat 
Miturut al-Hakim sajeroning Mustadrak, sakabat kapérang dadi sawatara tataran, yaiku:
 Para sakabat kang lumebu Islam ing Mekah, sadurungé ijrah, kaya déné Khulafa'ur Rasyidin
 Khadijah binti Khuwailid
 Ali bin Abi Thalib
 Zaid bin Haritsah
 Abu Bakar ash-Shiddiq
 Umar bin Khattab
 Utsman bin Affan
 Abbas bin Abdul Muthalib
 Hamzah bin Abdul Muthalib
 Ja'far bin Abi Thalib
 Para sakabat kang mèlu majelis Darunnadwah
 Para sakabat kang mèlu ijrah menyang nagari Habasyah
 Para sakabat kang mèlu bai'at Aqabah pisanan
 Para sakabat mèlu bai'at Aqabah kapidho
 Para sakabat kang ijrah sawisé Rasulullah teka ing Madinah
 Para sakabat kang mèlu perang Badar
 Para sakabat kang berhijrah antara perang Badar lan prajanjèn Hudaibiyyah
 Para sakabat kang mèlu bai'at Ridhwan
 Para sakabat kang ijrah antara prajanjèn Hudaibiyyah lan fathu Makkah
 Khalid bin Walid
 Amru bin Ash
 Para sakabat kang lumebu Islam ing fathu Makkah,
 Abu Sufyan
 Mu'awiyah bin Abu Sufyan
 Bayi-bayi lan bocah-bocah kang tau ndeleng Rasulullah saw ing fathu Makkah

== Sawetara Sakabat kang misuwur ==

 Abdurrahman bin Auf
 Abdullah ibn Umar
 Abu Bakar
 Abu Dzar Al-Ghiffari
 Abu Hurairah
 Abu Musa Al-Asy'ari
 Abu Ubaidah bin al-Jarrah
 Abu Sufyan
 Aisyah bintu Abu Bakr, garwa Nabi
 Amru bin Ash
 Anas bin Malik
 Ali bin Abi Talib
 al-Qamah
 Fathimah, putra putrie Nabi
 Hamzah bin Abdul Muthalib
 Hasan bin Ali bin Abi Thalib
 Husain bin Ali bin Abi Thalib

 Ibnu Umar, Abdullah bin Umar bin Khaththab
 Ibnu Mas'ud, Abdullah bin Mas'ud
 Ibnu Abbas, Abdullah bin Abbas bin Abdul Buthallib
 Umar bin Khattab
 Usman bin Affan
 Bilal bin Rabah
 Khalid bin Walid
 Khadijah bintu Khuwailid, garwa Nabi
 Mua'dz bin Jabal
 Mua'wiyah bin Abu Sufyan
 Mus'ab bin Umair
 Sa'ad bin Abi Waqqas
 Sa'id bin Zayd bin `Amr
 Usamah bin Zaid bin Haritsah
 Talhah
 Wahsyi
 Zubair bin Awwam
Radhiyallahu 'anhum (mugi Allah paring ridha marang panjenenganipun sadaya'')

Ganyong pirembagan 26 Juli 2012 03.26 (UTC)

Réferènsi

Deleng uga 
 Ahlul Bait (wong-wong ing saubengé Nabi)
 Tabi'in (penerus, génerasi sawisé para sakabat)
 kadis

Pranala njaba 
 Sahabat Nabi yang Terkemuka.
 Islamic Glossary kalebu nama-nama sahabat.
 Sahabat Nabi, definisi, status dan tingkatan .
 Companions of the Prophet, biografi 7 orang Sahabat Nabi.

Islam